**TUKUMA NOVADA DOME**

Reģistrācijas Nr.90000050975

Talsu iela 4, Tukums, Tukuma novads, LV-3101,

tālrunis 63122707, fakss 63107243, mobilais tālrunis 26603299, 29288876

[www.tukums.lv](http://www.tukums.lv) e-pasts: [dome@tukums.lv](mailto:dome@tukums.lv)

**izsoles NOTEIKUMI**

Tukumā

2018. gada 16. maijā **Nr.16**

(prot. Nr.9, 2.§.)   
**Par pašvaldības kustamās mantas – papīrmalkas,**

**nekustamajā īpašumā „Ozoliņu kapi”,**

**Tumes pagastā, Tukuma novadā, izsoli**

**I. Vispārīgie jautājumi**

1. Izsoles pamatojums – Tukuma novada Domes (turpmāk – Dome) 2018.gada 16.maija lēmums „Par pašvaldības kustamās mantas – papīrmalkas, nekustamajā īpašumā „Ozoliņu kapi”, Tumes pagastā, Tukuma novadā, atsavināšanu un izsoles noteikumu apstiprināšanu” (prot.Nr.9, 2.§.).

2. Izsoles rīkotājs – Tukuma novada Domes Īpašumu apsaimniekošanas un privatizācijas komisija Talsu ielā 4, Tukumā, Tukuma novadā, LV-3101.

3. Izsoles mērķis – atsavināt pašvaldības kustamo mantu par visaugstāko cenu un nodot to pircēja īpašumā.

4. Dalības maksa – 50,00 EUR (piecdesmit eiro) par piedalīšanos kustamās mantas izsolē.

5. Nodrošinājums – 10% apmērā no izsolāmās kustamās mantas nosacītās cenas, t.i., 370,00 EUR (trīs simti septiņdesmit eiro).

6. Visi maksājumi veicami EUR.

7. Maksājumi veicami Domes, reģistrācijas Nr.90000050975, AS „Swedbank” kontā: LV17HABA0001402040731, kods: HABALV22.

**II. Informācija par pašvaldības kustamo mantu**

8. Tukuma novada pašvaldības kustamā manta – papīrmalka:

8.1. adrese: „Ozoliņu kapi”, Tumes pagastā, Tukuma novadā;

8.2. kadastra apzīmējums: 9084 003 0097;

8.3. koku suga: skujkoks;

8.4. garums: 3,0 m

8.5. apjoms: bruto (ar brāķi) 71,02 m3; neto - 69,6 m3;

8.6. cena par 1 m3 : 52,50 EUR

**III. Izsoles sākuma cena**

9. Izsoles sākuma cena 3700,00 EUR (trīs tūkstoši septiņi simti eiro), bez PVN.

**IV. Izsoles veids, maksājumi**

10. Izsole notiks 2018.gada 6.jūnijā plkst.15:15 Domē Talsu ielā 4, Tukumā, Tukuma novadā, otrā stāvā - sēžu zālē.

Papīrmalkas apskate notiks 2018.gada 1.jūnijā plkst.10:00. Pulcēšanās pie Domes (Talsu ielā 4, Tukumā, Tukuma novadā), papildus informācija pa mobilo tālruni 29249362 (A.Volfs).

11. Izsole ir atklāta, mutiska, ar augšupejošu soli.

12. Izsolē piedalās tikai tie dalībnieki, kuri ir izpildījuši šo noteikumu V nodaļas prasības.

13. Pirmais un turpmākie solīšanas soļi – 50,00 EUR (piecdesmit eiro).

**V. Izsoles dalībnieki**

14. Lai kļūtu par izsoles dalībnieku, pretendentam līdz 2018.gada 4.jūnijam plkst. 12:00jāiesniedz Domes telpās Talsu ielā 4, Tukumā, Tukuma novadā, LV–3101, 315.kabinetā šādi dokumenti:

|  |  |  |
| --- | --- | --- |
| **Nr.p.k.** | **Fiziskai personai** | **Juridiskai personai** |
| 14.1. | Pieteikums par piedalīšanos izsolē | Pieteikums par piedalīšanos izsolē |
| 14.2. | Maksājuma dokumentu kopija, uzrādot oriģinālu, kas apliecina Noteikumu 4. un 5.punktā noteikto maksājumu veikšanu | Maksājuma dokumentu kopija, uzrādot oriģinālu, kas apliecina Noteikumu 4. un 5.punktā noteikto maksājumu veikšanu |
| 14.3. | Ja fizisko personu pārstāv pilnvarnieks  – notariāli apliecināta pilnvara un pilnvarnieka pases kopija, uzrādot oriģinālu | Ja komersantu nepārstāv tās likumīgais pārstāvis, bet pilnvarnieks, tad iesniedzama Administratīvā procesa likumā noteiktajā kārtībā noformēta pilnvara, kā arī likumīgā pārstāvja vai pilnvarnieka pases kopija, uzrādot oriģinālu |

15. Pretendentam Latvijā, vai valstī, kurā tas reģistrēts vai kurā atrodas tā pastāvīgā dzīvesvieta, nedrīkst būt nodokļu parādu, tajā skaitā valsts sociālās apdrošināšanas iemaksu parādi, kas kopsummā kādā no valstīm pārsniedz 150,00 EUR (viens simts piecdesmit eiro).

16. Pretendentus, kuri nav izpildījuši Noteikumu 14.punkta prasības vai neatbilst 15.punkta prasībām, neiekļauj izsoles dalībnieku sarakstā un pēc informācijas saņemšanas par viņu bankas norēķinu kontu, atmaksā viņiem Nodrošinājumu.

17. Komisija ir tiesīga pārbaudīt dalībnieku dokumentos sniegtās ziņas un, ja tiek atklāts, ka izsoles dalībnieks ir sniedzis nepatiesas ziņas, to svītro no dalībnieku saraksta, nepieļauj viņa dalību izsolē un neatmaksā Nodrošinājumu. Atkārtotas izsoles gadījumā šīm personām nav atļauts piedalīties.

18. Ziņas par izsoles dalībniekiem nav izpaužamas līdz izsoles sākumam.

**VI. Izsoles norise**

19. Izsoles dalībnieks vai viņa pilnvarotā persona izsoles telpās uzrāda   
pasi vai personas apliecību (identifikācijas karti), un ar parakstu uz izsoles noteikumiem, apliecina, ka ar tiem ir iepazinies un apņemas tos ievērot.

20. Ja izsoles dalībnieks vai viņa pilnvarotā persona izsoles telpā nevar uzrādīt   
pasi vai personas apliecību (identifikācijas karti), izsoles dalībnieks skaitās neieradies uz izsoli.

21. Solīšana notiek pa 1 (vienam) izsoles solim.

22. Katrs solītājs ar parakstu apstiprina izsoles dalībnieku sarakstā savu pēdējo nosolīto cenu. Ja solītājs atsakās parakstīties, viņu svītro no izsoles dalībnieku saraksta un viņam neatmaksā Nodrošinājumu.

23. Ja izsoles laikā neviens no solītājiem nepiedalās solīšanā, tad visiem izsoles dalībniekiem neatmaksā Nodrošinājumu.

**VII. Izsoles rezultāti**

24. Par izsoles uzvarētāju kļūst tas dalībnieks, kurš ir nosolījis visaugstāko cenu.

25. Ja neviens no izsoles dalībniekiem nav pārsolījis sākumcenu, izsole atzīstama par nenotikušu.

26. Komisija apstiprina izsoles protokolu, par ko tiek paziņots izsoles uzvarētājam.

27. Izsoles uzvarētājam, atrēķinot samaksāto Nodrošinājumu, nedēļas laikā no izsoles dienas, jāsamaksā piedāvātā summa par nosolīto Papīrmalku pilnā apmērā.

28. Izsoles uzvarētāja samaksātais Nodrošinājums tiek ieskaitīts Papīrmalkas pirkuma līguma līgumcenā, bet, ja izsoles uzvarētājs nedēļas laikā neveic 27.punktā noteikto maksājumu, Nodrošinājums tiek zaudēts par labu Domei.

29. Pēc 27.punktā noteiktā maksājuma samaksas izsoles rezultāti 30 (trīsdesmit) dienu laikā pēc izsoles tiek apstiprināti Domes sēdē.

30. Papīrmalkas pirkuma līgums ar izsoles uzvarētāju tiek noslēgts 30 (trīsdesmit) dienu laikā pēc izsoles rezultātu apstiprināšanas Domes sēdē.

31. Pēc Papīrmalkas pirkuma līguma noslēgšanas, parakstot pieņemšanas - nodošanas aktu, kustamais īpašums tiek nodots izsoles uzvarētājam īpašumā.

32. Īpašuma tiesības uz kustamo mantu izsoles uzvarētājam pāriet pēc visas Papīrmalkas pirkuma līgumā noteiktās pirkuma maksas samaksas un izsoles rezultātu apstiprināšanas.

33. Ja izsoles uzvarētājs neveic nosolītās cenas samaksu šo noteikumu 27.punktā noteiktajā termiņā, tiesības nopirkt kustamo mantu par paša nosolīto augstāko cenu pāriet nākamajam augstākās cenas nosolītājam.

34. Pircējam, kurš nosolījis nākamo augstāko cenu, ir tiesības divu nedēļu laikā no paziņojuma saņemšanas dienas paziņot izsoles rīkotājam par kustamās mantas pirkšanu.

35. Gadījumā, ja arī pārsolītais izsoles dalībnieks neizmanto viņam 33.punktā piešķirtās tiesības 34.punktā noteiktajā termiņā un kārtībā, izsole atzīstama par nenotikušu.

36. Izsoles dalībnieki, kuri nav uzvarējuši izsolē vai skaitās neieradušies uz izsoli, saņem atpakaļ iemaksāto Nodrošinājumu viena mēneša laikā. Lai saņemtu Nodrošinājumu, izsoles dalībnieki iesniedz izsoles rīkotājam iesniegumu ar norādi par bankas norēķinu kontu, uz kuru Nodrošinājums ir jāpārskaita.

37. Izsoles dalībnieki samaksāto dalības maksu atpakaļ nesaņem.

**VIII. Noslēguma jautājums**

38. Sūdzības par Izsoles rīkotāja darbībām iesniedzamas Domē līdz izsoles rezultātu apstiprināšanas dienai.

Domes priekšsēdētājs Ē.Lukmans